stanford-oval/wikipedia huggingface dataset:
ויליאם דיילי
ביוגרפיה > ראש הסגל בבית הלבן

ב-6 בינואר 2011, הכריז הנשיא אובמה על החלטתו למנות את דיילי לראש סגל הבית הלבן, והוא נכנס לתפקידו ב-13 בינואר 2011. דיילי החליף בתפקיד את רם עמנואל, ששימש כראס הסגל בבית הלבן במהלך השנתיים הראשונות לכהונת אובמה ועזב את התפקיד באוקטובר 2010 לשם התמודדותו לראשות עיריית שיקגו. בין התפטרותו של עמנואל לכניסתו של דיילי לתפקיד, כיהן פיט ראוס כראש הסגל בפועל.
בראשית מרץ 2011, כאשר התראיין בשם ממשל אובמה ב"פגוש את העיתונות", אמר דיילי כי הממשל ישקול את השימוש בעתודות הנפט האסטרטגיות (Strategic Petroleum Reserve) לו עליית מחירי הנפט כתוצאה מהאביב הערבי תאיים על כלכלת ארצות הברית. דיילי צולם ב-1 במאי 2011 בתצלום המפורסם "חדר המצב" במהלך מבצע חנית נפטון. מאוחר יותר במאי 2011, הוא היה חלק מביקורו הממלכתי של אובמה בממלכה המאוחדת. באוקטובר 2011, אמר דיילי הוא מתכוון לשוב לשיקגו אחרי שהנשיא אובמה ייבחר מחדש בבחירות 2012 לנשיאות. ב-9 בינואר 2012 הוכרז כי דיילי יתפטר מתפקידו כראש הסגל של אובמה. ג'ק לו הוכרז כיורשו.
ב-10 ביוני 2013, הודיע דיילי באמצעות הרשת החברתית YouTube על הקמת ועדת גישוש לקראת התמודדות לתפקיד מושל אילינוי בבחירות 2014. ב-2 ביולי הביע ראש עיריית ניו יורק מייקל בלומברג את תמיכתו במועמדותו של דיילי למושל. ב-30 ביולי הגיש דיילי מסמכים רשמיים להתמודדות נגד המושל המכהן פט קווין בבחירות המקדימות במפלגה הדמוקרטית. ב-16 בספטמבר הכריז דיילי בהפתעה על יציאתו מהמירוץ לתפקיד המושל בשל הקשיים האישיים הכרוכים בניהול מסע בחירות למשרה ציבורית. באוקטובר 2017 הודיע ראש עיריית שיקגו רם עמנואל שאין בכוונתו להתמודד לכהונה שלישית לתפקיד ב-2019. ב-14 בספטמבר 2018 הודיע דיילי על התמודדותו לראשות עיריית שיקגו. בבחירות הכלליות שנערכו ב-26 בפברואר 2019 סיים דיילי במקום השלישי עם 14.78% מקולות הבוחרים, שהם 82,019 קולות כשרים.
הערות שוליים

↑  נטשה מוזגוביה, המחליף של רם עמנואל כראש צוות הבית הלבן: ויליאם דיילי, באתר הארץ, 6 בינואר 2011
↑  יצחק בן-חורין, מחליף לעמנואל: שר בעבר ואח לראש העיר שיקגו, באתר ynet, 6 בינואר 2011
↑  יצחק בן-חורין, רם עמנואל פורש, המחליף: יועץ בכיר של אובמה, באתר ynet, 30 בספטמבר 2011
↑  עופר וולפסון, פיט ראוס יחליף את רם עמנואל כראש הסגל, באתר News1 מחלקה ראשונה, 1 באוקטובר 2010
↑  סוכנויות הידיעות, משבר הנפט: אובמה שוקל שימוש במאגרי חירום, באתר ynet, 7 במרץ 2011
↑  רויטרס‏, זעזוע בבית הלבן: ראש הסגל פורש אחרי שנה, באתר וואלה, 10 בינואר 2012
↑  נטשה מוזגוביה, לראש הסגל החדש של אובמה יש אישור מהרבי לענות לטלפונים מהנשיא בשבת, באתר הארץ, 10 בינואר 2012
| --- | --- |
בקרת זהויות :  ISNI: 0000 0001 2028 1717  LCCN: no97055134  NARA: 10573694  NKC: pna2011637471  SNAC: w65z8bqm  VIAF: 70998481   WorldCat (עם VIAF): 70998481 
הנשיא אובמה משוחח עם ראש הסגל שלו דיילי, מאי 2011
סמליל מסע הבחירות של דיילי לראשות עיריית שיקגו
2040

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2040 היא השנה ה-40 במאה ה-21. זוהי שנה מעוברת, שאורכה 366 ימים. 1 בינואר 2040 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים צפויים > אירועים אסטרונומיים

4 בפברואר - אסטרואיד (367789) 2011 AG5 (אנ') צפוי לחלוף סמוך לכדור הארץ.
8 בספטמבר - התיישרות לקו אחד של כוכבי הלכת חמה, נוגה, צדק, שבתאי וחצי הירח.
אירועים צפויים > תחזיות טכנולוגיות

לפי הערכת ראש הארגון העולמי לקניין רוחני, בשנה זו לא יהיו בעולם עיתונים מודפסים על-גבי נייר.
בשנה זו בינה מלאכותית תוכל ללמד את עצמה תחומים נרחבים ללא צורך בהכוונה של אדם.
אירועים צפויים > משאבי טבע ואיכות הסביבה

יפן תסגור את כל מתקני הגרעין שלה.
עד שנה זו צפוי מחסור עולמי במים באם לא יימצא מקור אנרגיה זול להתפלה.
אירועים צפויים > בישראל

שנת היעד עבור תמ"א 42 לתחבורה בישראל.
תום תקופת הזיכיון של חברת כרמלטון על מנהרות הכרמל, הפרויקט יוחזר לידי המדינה ללא תמורה.
לפי התוכנית האסטרטגית לדיור של משרד האוצר, עד שנה זו עתידות להיבנות בישראל 1.5 מיליון יחידות דיור, ביחס לכמות הדירות בזמן אישור התוכנית בשנת 2017.
לפי תוכנית הפיתוח של רכבת ישראל לשנה זו, יוכפלו אורך המסילות ומספר התחנות, כמו גם שיפור התדירות לממוצע של רכבת בכל 7.5 דקות.
לפי דו"ח שהוכן על ידי המועצה הלאומית לכלכלה בשנת 2017, בשנה זו אוכלוסיית ישראל תעמוד על כ־13.2 מיליון תושבים. מספרם של החרדים יזנק ב-77% (לעומת 2017) ויגיע ל-2.6 מיליון נפש.
בתרבות ובאומנות

הרומן הבדיוני הראשון בשפה העברית המודרנית: "מסע לארץ־ישראל בשנת ת"ת באלף השישי", מאת אלחנן ליב לוינסקי, עוסק במסע עתידי לארץ ישראל בשנה זו. הספר הופיע לראשונה בשנת 1892.
הסרט "2040" (אוסטרליה, 2018) בבימוי דאמון גאמו (אנ') יוצא לחקור כיצד ייראה כדור הארץ בשנה זו אם ייושמו הפתרונות לשמירת איכות הסביבה של שנת הפקת הסרט באופן יומיומי.
הערות שוליים

↑  סוכנויות הידיעות, האו"ם נותן דד-ליין: "עיתוני ארצות הברית ייעלמו עד לשנת 2017", באתר nana10‏, 5 באוקטובר 2011
↑  עמיחי ענתבי, בינה מלאכותית בפשטות, פרק 3: מה צופן העתיד? האם יש לשמוח או לפחוד?, באתר "עתידנות וחדשנות", 3 בדצמבר 2016
↑  Japan plans to end reliance on nuclear power within 30 years, באתר הגרדיאן, 14 בספטמבר 2012 (באנגלית)
↑  ד"ר משה נחמני, ‏מחסור עולמי במים צפוי בשנת 2040 באם לא יימצא מקור אנרגיה זול להתפלה, באתר "הידען", 26 באוגוסט 2014
↑  סוניה גורודיסקי, ‏מינואר: מחיר הנסיעה במנהרות הכרמל יוזל ב-30%, באתר גלובס, 14 בדצמבר 2017
↑  אביב גוטר, קבינט הדיור אישר: 1.5 מיליון יחידות דיור ייבנו עד שנת 2040, באתר כלכליסט, 13 בפברואר 2017
↑  אבי בר-אלי, העתיד של רכבת ישראל: 60% מהאוכלוסייה תגיע לת"א בתוך שעה, באתר הארץ, 7 ביוני 2017
↑  אדריאן פילוט, השינויים הדמוגרפיים הצפויים ב-2040: נפות אשקלון, חדרה ובאר שבע יוכפלו, המרכז ידשדש, באתר כלכליסט, 14 באוגוסט 2017
↑   חגי עמית, ישראל 2040: הרוב החילוני יתכווץ והחרדים יתפזרו ברחבי הארץ, באתר TheMarker‏, 14 באוגוסט 2017
↑  אלי אשד, חזיונות העתיד של כותבי העבר, באתר האייל הקורא, 28 באוקטובר 2002
↑  מסע לארץ ישראל בשנת ת'ת, הצבי, 24 במרץ 1893
↑  מסע לארץ ישראל, באתר הספרייה הלאומית (נצפה ב-9 ביולי 2022)
↑   משה גלעד, העתיד לא כל כך קודר, עד 2040 העולם אולי יינצל, באתר הארץ, 6 בנובמבר 2019
תחנת הכוח הגרעינית קשיוואזקי-קאריווה (אנ') ביפן, צפויה להיסגר עד שנה זו כמו יתר מתקני הגרעין במדינה.
ליאת אקטע

| --- | --- |

 לידה:  4 בנובמבר 1970 (בת 53) אילת, ישראל ישראל
 מדינה:  ישראל 
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין 
 מספר צאצאים:  1
 פרופיל ב-IMDb
 
ליאת אקטע
ליאת אקטע (נולדה ב-4 בנובמבר 1970) היא שחקנית, רקדנית וכוריאוגרפית ישראלית.
ביוגרפיה

אקטע נולדה וגדלה באילת. בין השנים 1991–1993 הופיעה בצוות מסתובב (צוות בידור משופר) בבימויו של אורי פסטר - שם הכירה את סמי הורי והם היו זוג. ב-1996 סיימה 3 שנות לימודי משחק בסל"ה - הסטודיו לאמנויות התיאטרון מיסודו של יורם לוינשטיין. במהלך הלימודים עבדה כרקדנית במועדוני לילה.
אקטע היא כוריאוגרפית ושחקנית בקבוצת "אספמיה", שבה היא משחקת בהנהגת דליה שימקו.
נשואה למפיק שרגא בר ואם לילד.
קריירה > בתיאטרון

את דרכה כשחקנית החלה בהצגות פרינג'.
ב-1997 שיחקה בהצגה "פיפ שואו" שכתבה וביימה יעל רובי שהועלתה במרכז הפרינג'. הצגה זו הועלתה גם בפסטיבל עכו וזעלה זכתה אקטע בפרס השחקנית המצטיינת.
בפסטיבל תיאטרון קצר: ב-1997 גילמה את לי בהצגה "למה מי מת?" מאת אפי כהן שביימה דליה שימקו.
בתיאטרון הקיבוץ: ב-1998 גילמה את לכלוכית בהצגה "לכלוכית 98" שביימה מור פרנק. הצגה זו הועלתה בפסטיבל חיפה להצגות ילדים. ב-1999 גילמה את שירה בהצגה "מחוק" מאת אלי דור חיים שביימה דדי ברון.
בתיאטרון בימת קדם: בשנת 2000 גילמה את החתולה בהצגה "חתולה שחורה עם כתם לבן" מאת דורית מקלף שביים יצחק גורמזאנו גורן.
בתיאטרון הנפש: ב-2006 שיחקה בהצגה "מסך עשן" מאת דייוויד קרייג שביים הווארד ריפ.
ב-פסטיבל תיאטרונטו: ב-2013 גילמה את מריה קוזנצובה בהצגה "מריה קוזנצ'ובה" שכתב וביים רוני פלדמן. ההצגה סיפרה על נזירה שבאה לישראל בעקבות מודעה לשמש מטפלת לילדה מפגרת ומוצאת את עצמה נגררת לזנות.
קריירה > בתיאטרון > אנסמבל אספמיה

ב-2003 גילמה את הזונה בהצגה "קשר דם" (מבוסס על המחזה "המעגל" מאת ארתור שניצלר) מאת אפי כהן שביימה דליה שימקו באנסמבל אספמיה והועלה בתיאטרון תמונע. ב-2007 גילמה את פרנצי מיטלדורפר בהצגה "חיי נישואים" שעיבדו דליה שימקו ועפר עין גל (ע"פ ספר בעל אותו השם מאת דוד פוגל) וביימה דליה שימקו בתיאטרון תמונע. ב-2010 גילמה את אנדריאה - חשפנית לשעבר חובבת אלכוהול - בהצגה "אחוזת וייס" מאת נוריאל טוביאס שביימה דליה שימקו בתיאטרון תמונע.
קריירה > בתיאטרון > בתיאטרון המסחרי

ב-2004 שיחקה במחזמר "טרזן וג'יין" שעיבדו אפרים סידון וחנוך רוזן שגם ביים (ע"פ הספר "טרזן" מאת אדגר רייס בורוז) בהפקת טמיר הפקות. ב-2006 גילמה מכשמשה במחזמר "הקוסם!" מאת אורי פסטר שביים עידן עמית. באותה שנה שיחקה בהצגה "אשתי לא מבינה אותי" מאת אבי שחרון שביים ישראל פוליאקוב בהפקת נרקיס בשיתוף שרגא בר.
בתיאטרון הקומדיה (מיסודו של תיאטרון הצפון): ב-2008 גילמה את צילה, רווקה בת 36 בהצגה "האמא של הרווקה" מאת אפי כהן שביים אלון אופיר. ב-2011 גילמה את ריטה לצד סמי הורי בהצגה "בוטיק השקרים" שכתב וביים יואל זילברג. ב-2015 שיחקה בהצגה "זוגות בזיגזג" מאת מארק קמולטי שביים לסלי לאוטון, בהפקת תיאטרון הקומדיה והיכל התיאטרון קריית מוצקין.
קריירה > בתיאטרון > בתיאטרון הבימה

ב-2005 גילמה את פאטי בהצגה "פאטי דיפוזיה" מאת פדרו אלמודובר שביימה דליה שימקו. ב-2008 גילמה את רותי בהצגה "שעה יופה ליוגה" מאת אילנה ברנשטיין שביים אלון אופיר. באותה שנה שיחקה בהצגה "הזוג המוזר" מאת ניל סיימון שביים משה נאור. ב-2011 שיחקה בהצגה "ביקור הגברת הזקנה" מאת פרידריך דירנמאט שביים אילן רונן. ב-2013 גילמה את בהצגה "ונוס בפרווה" מאת דייוויד אייבס (ע"פ ספרו של לאופולד פון זאכר-מאזוך בעל אותו השם) שביים אילן אלדד. ב-2014 גילמה את עמליה הלבורנטית בהצגה "זרעים של שתיקה" מאת רובי פורת שובל שביים משה קפטן.
ב-2016 השתתפה ב"מוטרפים מאהבה" שביים נועם שמואל, ב-2018 ב"עיתונאי על תנאי" מאת גיא מרוז, ב-2019 ב"סיבת המוות אינה ידועה" שביים חנן סניר, וב-2020 ב"מצדה 1942", בבימויו של משה קפטן.
קריירה > בטלוויזיה ובקולנוע

ב-1996 גילמה את סינדי בסרט "סוף המשחק" שביים יוני דרמון. ב-1999 גילמה את ריקי לוי בסדרת הטלוויזיה "זינזאנה" שכתב וביים חיים בוזגלו. ב-2003 גילמה את קלרה בסדרה "אשליות" שכתב וביים חיים בוזגלו. ב-2004 גילמה את ריקי בסרט "תגובה מאוחרת" שכתב וביים שמוליק קלדרון, וגילמה את מירי בסדרה "שלווה" שכתב וביים חיים בוזגלו. ב-2006 שיחקה בסרט "ידיים קשורות" שביים דן וולמן. ב-2007 גילמה את אשתו של דודי אילוז (אייל רוזלס) בסדרת הטלוויזיה "הבורר" שכתב רשף לוי וביים שי כנות והשתתפה בסרט "ג'וליה מיה". ב-2008 שיחקה בסרט "פאקינג דיפרנט תל אביב" שהיה מקבץ של סרטים קצרים השואל את השאלה "מה הומואים חושבים על לסביות", ולהפך. בסרט זה אקטע הופיעה בסרטים הקצרים "ניסו" שכתב וביים חגי אייד ו"ספסל ימין שמאל" שביים יאיר הוכנר. באותה שנה גילמה את מיכל בסרט "אנטארקטיקה" שכתב וביים יאיר הוכנר. ב-2009 גילמה את ריקי בסרט "ג'וליה מיה" שכתב וביים יובל גרנות, וגילמה נערת ליווי בסרט "אנדר דוגס" שכתב וביים יוסי אוחיון. ב-2010 גילמה את אשתו של באס בסרט "מיראל" שביים ג'וליאן שנאבל. ב-2011 שיחקה בסרט "מבול" שביים גיא נתיב. ב-2014 גילמה את שרה פרידר בסדרה "אניגמה" שביים מרקו כרמל, וגילמה את טלי בסדרה "שוברי גלים" שביים מרקו כרמל ושודרה בערוץ הילדים. ב-2015 יצרה את סדרת הטלוויזיה "אשתו של גיורא" שכתב שוקי בן נעים וביים שי קפון ושודרה בערוץ 10. בסדרה זו גילמה את אודליה, התפקיד הראשי.
בשנת 2017 שיחקה בסרט "כמעט מפורסמת". בשנת 2018 שיחקה בסרטו של מרקו כרמל "פרא אציל". באותה שנה שיחקה בסרטו של אריק לובצקי "סדקים".
בשנת 2019 שיחקה את המורה שולמית בסדרת המתח "תברחו" המשודרת ב"הוט".
בשנת 2021 שיחקה בתפקיד אורח בסדרה "מלכת היופי של ירושלים" בתפקיד השדכנית. באותה שנה שיחקה בסדרה "בני אור" בתפקיד אמא של ג׳וני.
בשנת 2023 שיחקה בעונה החמישית של הסדרה זיגי.
בשנת 2024 שיחקה בסדרה יוניטד היי
קריירה > בספרות

בספטמבר 2016 יצא לאור רומן ביכורים פרי עטה, "מעופפת בזמן", בעריכתה של אדמית פרא בהוצאת מזרחי מדיה בע"מ. ספרה מתאר מסע חיפוש עצמי אחר אהבה, שייכות וכיוון בחיים שעוברת צעירה ישראלית במיאמי. במהלכו היא נסחפת אחר בילויים סוערים וחיי הוללות שמפגישים אותה עם טיפוסים צבעוניים ופורטוריקניות שמתמחות בטקסים מכשפים. במקביל, היא עוברת תהליך רוחני באמצעות פגישות מוזרות עם אישה למודת ניסיון שהופכת לה לגורו ומובילה אותה בדרך אל קבלה עצמית, חשיבה חיובית ואיזון פנימי. זהו ספר מסקרן שמעלה ביקורות לגבי תפיסות המיניות והמגדר, פותח צוהר לדיסציפלינת הפסיכולוגיה החיובית בדרך סיפורית מרעננת ומרגשת ומציע הסתכלות שונה על ציר חיי האדם.
הערות שוליים

↑   מריה קוזנצובה, סרטון  באתר יוטיוב
↑   בוטיק השקרים, סרטון  באתר יוטיוב
↑   זוגות בזיגזג, סרטון  באתר יוטיוב
| --- | --- |
בקרת זהויות :  NLI: 987012124751805171  VIAF: 40166356995806640135   WorldCat (עם VIAF): 40166356995806640135
The WB

| --- | --- |

 פרטי הערוץ
 מדינה:  ארצות הברית ארצות הברית
 סוג:  רשת טלוויזיה אמריקאית
 תאריך השקה:  11 בינואר 1995 
 תאריך סגירה:  17 בספטמבר 2006 
 בעלות:  האחים וורנר, Tribune Broadcasting, Jamie Kellner 
 שפה:  אנגלית
 משרד ראשי:  לוס אנג'לס 
 www.thewb.com
 
The WB הייתה רשת שידור אמריקנית שנוסדה בתאריך 11 בינואר 1995 על ידי חברת האחים וורנר וחברת טריביון. ב-2006 הודיעו ראשי הערוץ על סגירת הערוץ ומיזוגו עם "UPN" לרשת החדשה "The CW".
היסטוריה של הערוץ

בעקבות ההצלחה של רשת FOX שהוקמה ב-1986 והייתה לרשת השידור הרביעית הארצית בארצות הברית, החליטו אולפני האחים וורנר להקים ערוץ טלוויזיה חדש בדומה לרשתות הטלוויזיה האחרות. בינואר 1995 החל בשידוריו הערוץ בשם "The WB". מלבד הלוגו, לרשת היה גם קמע: דמות הצפרדע המצוירת מישיגן ג. פרוג שליוותה את הרשת עד לסגירתה ב-2005.
עד 1997, לא הצליח הערוץ לקבל נתח חשיפה משמעותי ורוב הסדרות ששודרו היו סדרות שבוטלו וחודשו על ידי הערוץ.
החל מ-1997, "The WB" החליטה הרשת לעבור לסדרות נוער, בזמן ש-FOX שעשתה זאת קודם עם בוורלי הילס 90210 החלה לפנות לקהל בוגר יותר. הסדרה הראשונה שפנתה לנוער כקהל יעד הייתה "באפי ציידת הערפדים" שהייתה הצלחה בתחילת דרכה. הרשת המשיכה עם "מכושפות", "פליסיטי" ועוד.
הרשת סייעה לקריירה של כמה שחקנים, כגון שרה מישל גלר, קייטי הולמס, ג'יימי פוקס ומישל ויליאמס.
למרות ההצלחה היחסית, עם שנת 2000, איבד הערוץ מאחוזי הצפייה שלו לרשת המתחרה UPN שהוקמה גם בסמוך לערוץ.
היסטוריה של הערוץ > סגירת הערוץ ומיזוג

למרות רווחיות יחסית שהייתה לערוץ בשלב מסוים בניגוד ל-UPN, החליטו קברניטי הערוץ ב-2006 על סגירת "The WB" ומיזוג עם "UPN" לרשת חדשה בשם "The CW".
ב-24 בינואר 2006 הודיעו החברות CBS והאחים וורנר על השקת ערוץ חדש בשם The CW, שעתיד להציג תוכניות וסדרות מהערוצים The WB ו-UPN ולהוות מיזוג בין שני הערוצים הללו. ב-17 בספטמבר 2006 חדלו שידורי The WB.
בערב השידורים האחרון לערוץ שודרו פרקי הבכורה של הסדרות המצליחות של הערוץ וגם הופיע בפעם האחרונה אי פעם קמע הערוץ מישיגן ג. פרוג. ערב השידורים קיבל רייטינג נמוך של 2 מיליון צופים. אחת הסיבות היא מעברן של תחנות השידור המקומות לרשת מתחרה חדשה "MyNetworkTV".
היסטוריה של הערוץ > החייאה בתור ערוץ אינטרנט

התקוות שהערוץ החדש יקבל נתח צפייה גדול משקיבלו כל אחת מהרשתות בנפרד לא התממשו ולכן, החליטו אולפני וורנר ב-2008 להחזיר את המותג והערוץ "The WB" בתור ערוץ המשדר באינטרנט בלבד. הערוץ האינטרנטי שידר מספר סדרות מקוריות וגם סדרות שהופקו על ידי אולפני "האחים וורנר" כמו The O.C.‎ וחברים.
סדרות

"מכושפות"
"אחיות או לא להיות"
"תאומות"
"אנג'ל"
"באפי ציידת הערפדים"
"דוסון קריק"
"אברווד"
"פליסיטי"
"ג'ק ובובי"
"קרובות"
"רוזוול"
"ככה זה בחיים"
ה'תשצ"ח

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תשצ"ח (5,798) ובקיצור תשצ"ח – היא שנה עברית  אשר תחל ביום א' בתשרי, אור ל-10 בספטמבר 2037, ותסתיים ביום כ"ט באלול, 29 בספטמבר 2038.
המולד של תשרי חל ביום חמישי, 6 שעות ו-911 חלקים. לפיכך זו שנה מסוג השג. היא מעוברת, ואורכה 385 ימים.
זו שנה שנייה לשמיטה, ושנת 3 במחזור העיבור ה-306. תקופת ניסן שבשנה זו היא תחילת שנת 2 (סימנה בלהז) במחזור השמש ה-208.
שנה זו היא שנת 1,969 לחורבן הבית, ושנת 2,349 לשטרות.
מדינת ישראל תחגוג ביום העצמאות ה'תשצ"ח 90 שנות עצמאות.
אירועים צפויים

י"ג בשבט - באג 2038
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
כ"ד בתשרי חל בשבת, ולכן יום הזיכרון לחללי מלחמת חרבות ברזל נדחה ליום ראשון כ"ה בתשרי.
כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997).
ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004).
י' באייר חל בשבת, ולכן יום הרצל נדחה ליום ראשון י"א באייר.
מגדל סמית'

| --- | --- |

 מידע כללי
 סוג:  גורד שחקים 
 שימוש:  משרדים
 כתובת:  השדרה השנייה 506, סיאטל, וושינגטון
 מיקום:  סיאטל 
 מדינה:  ארצות הברית
 בעלים:  קבוצת CBRE בע"מ
 הקמה ובנייה
 תקופת הבנייה:  1911–1914 (כ־3 שנים)
 תאריך פתיחה רשמי:  1914 
 אדריכל:  גג'ין וגג'ין (Gaggin & Gaggin)
 סגנון אדריכלי:  אדריכלות נאו-קלאסית 
 מידות
 גובה:  140.82 מטר
 קומות:  38 
 קואורדינטות:  47°36′7.53″N 122°19′54.49″W﻿ / ﻿47.6020917°N 122.3318028°W﻿ / 47.6020917; -122.3318028
 smithtower.com
  (למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט מגדל סמית'  (למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט מגדל סמית'  
 
מגדל סמית' (באנגלית: Smith Tower) הוא גורד שחקים הממוקם בשדרה השנייה 506, סיאטל, מדינת וושינגטון, ארצות הברית. הבניין מתנשא לגובה של 140 מטרים והוא בעל 38 קומות. הוא תוכנן בידי משרד האדריכלים גג'ין וגג'ין (Gaggin & Gaggin) ונבנה בין השנים 1911–1914. בזכות כך היה לבניין הגבוה ביותר בסיאטל עד שנת 1931 - עם השלמת בנייתו של בניין קנזס סיטי (Kansas City Power and Light Building).
ראו גם

גורדי שחקים מוקדמים
מחט החלל
הערות שוליים

↑  מגדל סמית' באתר Emporis
↑  מגדל סמית' באתר CTBUH Skyscraper Database
| --- | --- |
בקרת זהויות :  NLI: 987007294671105171  LCCN: sh2001002605 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
ה'תת"ב

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תת"ב (5,802) ובקיצור תת"ב – היא שנה עברית  אשר תחל ביום א' בתשרי, אור ל-26 בספטמבר 2041, ותסתיים ביום כ"ט באלול, 14 בספטמבר 2042.
המולד של תשרי חל ביום רביעי, 19 שעות ו-601 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שישית לשמיטה, ושנת 7 במחזור העיבור ה-306. תקופת ניסן שבשנה זו היא תחילת שנת 6 (סימנה ולגז) במחזור השמש ה-208.
שנה זו היא שנת 1,973 לחורבן הבית, ושנת 2,353 לשטרות.
מדינת ישראל תחגוג ביום העצמאות ה'תת"ב 94 שנות עצמאות.
אירועים צפויים

כ"א בניסן - סיום המחזור ה-16 של לימוד הדף היומי
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
כ"ד בתשרי חל בשבת, ולכן יום הזיכרון לחללי מלחמת חרבות ברזל נדחה ליום ראשון כ"ה בתשרי.
כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
ה'תשצ"ה

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תשצ"ה (5,795) ובקיצור תשצ"ה – היא שנה עברית  אשר תחל ביום א' בתשרי, אור ל-14 בספטמבר 2034, ותסתיים ביום כ"ט באלול, 3 באוקטובר 2035.
המולד של תשרי חל ביום רביעי, 15 שעות ו-730 חלקים. לפיכך זו שנה מסוג השג. היא מעוברת, ואורכה 385 ימים.
זו שנה שישית לשמיטה, ושנת 19 במחזור העיבור ה-306. תקופת ניסן שבשנה זו היא תחילת שנת 27 (סימנה כזיאא) במחזור השמש ה-207.
שנה זו היא שנת 1,966 לחורבן הבית, ושנת 2,346 לשטרות.
מדינת ישראל תחגוג ביום העצמאות ה'תשצ"ה 87 שנות עצמאות.
אירועים צפויים

כ"ו בחשוון - סיום המחזור ה-15 של לימוד הדף היומי
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
כ"ד בתשרי חל בשבת, ולכן יום הזיכרון לחללי מלחמת חרבות ברזל נדחה ליום ראשון כ"ה בתשרי.
כ"ט בחשוון חל ביום השבת, ולכן חג הסיגד מוקדם ליום חמישי כ"ז בחשוון
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997).
ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004).
י' באייר חל בשבת, ולכן יום הרצל נדחה ליום ראשון י"א באייר.
מחט החלל

| --- | --- |
מחט החלל במבט מהאוויר
מחט החלל במבט מהאוויר
 מידע כללי
 סוג:  מגדל תצפית, אטרקציה תיירותית 
 שימוש:  תצפית
 כתובת:  סיאטל
 מיקום:  סיאטל 
 מדינה:  ארצות הברית ארצות הברית
 הקמה ובנייה
 תקופת הבנייה:  17 באפריל 1961 – 8 בדצמבר 1961 (236 ימים)
 תאריך פתיחה רשמי:  21 באפריל 1962 
 אדריכל:  ג'ון גרהאם אנד קומפני 
 סגנון אדריכלי:  אדריכלות גוגי 
 מידות
 גובה:  184 מ' 
 קומות:  6 
 קואורדינטות:  47°37′13″N 122°20′57″W﻿ / ﻿47.6204°N 122.3491°W﻿ / 47.6204; -122.3491
 http://www.spaceneedle.com/
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מחט החלל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מחט החלל(למפת וושינגטון רגילה) אולימפיה ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט מחט החלל(למפת וושינגטון מוגדלת) אולימפיה ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט מחט החלל
 
מחט החלל (באנגלית: Space Needle) הוא מגדל תצפית בעיר סיאטל, במדינת וושינגטון שבארצות הברית.
המבנה תוכנן ליריד העולמי של שנת 1962 על ידי ג'ון גראם. המבנה הושפע ממגדל שטוטגרט, בעיר שטוטגרט שבגרמניה. בנייתו החלה ב-17 באפריל 1961 והסתיימה ב-8 בדצמבר 1961. הוא נפתח לציבור ב-21 באפריל 1962.
המגדל

המגדל שוקל 8663.6 טונות, הוא מתנשא לגובה של 184.41 מטר ויכול לעמוד ברוח של 200 מיל בשעה (320 קמ"ש). במגדל יש בסה"כ 6 קומות ו-3 מעליות. כאשר נפתח לציבור הוא היה המבנה הגבוה ביותר מערבית לנהר מיסיסיפי. המבקרים יכולים להגיע לראש מחט החלל על ידי מעליות במהירות גבוהה של 4.5 מטר לשנייה. דרושות 41 שניות בלבד להגיע למרפסת התצפית. מלבד המעליות, נוספו בשנת 2000 848 מדרגות מהמרתף לראש המגדל.
בגובה 150 מטר נבנתה מסעדה ששמה "SkyCity". המסעדה מסתובבת 360 מעלות ומשלימה סיבוב ב-47 דקות. ממרפסת התצפית או מהמסעדה אפשר להשקיף על הנוף הפנורמי של סיאטל ועל הנופים הטבעיים שמסביב, בהם קו הרקיע של העיר התחתית, מפרץ אליוט, רכס הרי אולימפיק ורכס קסקייד, הר בייקר, והר ריינייר.
במאי 2018 החל שיפוץ של מחט החלל, שעל פי הערכות יעלה 100 מיליון דולר. בשיפוץ יוחלף מתחם התיל של מרפסת התצפית בפאנלים מזכוכית. מלבד מרפסת התצפית, הקומות במסעדה המסתובבת יוחלפו ברצפות זכוכית נצפות, ויותקן מנוע סיבוב חדש.
הערות שוליים

↑  Philjake, THETOWERINFO, Space Needle Facts and Tourist Information, ‏3-2-2019
| --- | --- |
בקרת זהויות :  NLI: 987007539374205171  LCCN: sh88007581 
ערך זה הוא קצרמרבנושא אדריכלות. אתם מוזמנים לתרום לוויקיפדיה ו.
2050

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
שנת 2050 היא השנה ה-50 במאה ה-21. זוהי שנה רגילה, שאורכה 365 ימים. 1 בינואר 2050 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
ג'יזלה מק'דניאל

| --- | --- |
אין תמונה חופשית
 לידה:  1995 (בת 29 בערך) בלוויו, נברסקה, ארצות הברית
 שם לידה:  ג'יזלה שרפארוס מק'דניאל
 מדינה:  ארצות הברית 
 מקום מגורים:  דטרויט 
 השכלה:  אוניברסיטת מישיגן
 
ג'יזלה שרפארוס מק'דניאל (באנגלית: Gisela Charfauros McDaniel; נולדה ב-1995) היא אמנית חזותית אמריקאית ממוצא ילידי צ'מורי (אנ'), שעושה בעיקר ציורי שמן.